source: wikipedia

text: Aabraham (heebrea keeles "paljude rahvaste isa") (heebrea keeles אַבְרָהָם ; araabia keeles ابراهيم ; algne nimi Aabram, hbr. keeles "ülev isa") oli esimene ja tähtsaim Piibli patriarh. Ta oli Terahi poeg. Nimi "Aabram" (Abram) on heebreakeelne sõnamäng sõnast Ibrim 'heebrealased' ning see kõlab nagu "Ülistatud Isa". Hiljem sai Aabram nimeks "Aabraham" (Esimene Moosese raamat 15; araabia keeles Ibrahim). Aabrahamil on tähtis koht aabrahamlikes religioonides judaismis, kristluses ja islamis, kus teda peetakse usuisaks. Ta oli üks tähtsamaid tegelasi religiooni ajaloos. Legendi järgi on Aabraham paljude Lähis-Ida araablaste ja iisraellaste, samuti edomiitide ja mitme teise Euraasia rahva esiisa. Et ta on Iisraeli rahva esiisa, nimetatakse teda ka patriarhiks. Koos oma poja Iisaki ja pojapoja Jaakobiga moodustavad nad kolm patriarhi. Andmed Aabrahami kohta pärinevad ainult Esimesest Moosese raamatust. Otsustada võib kohanimede ja etnonüümide järgi ning 1. Moosese raamatus kirjeldatud juriidiliste ja sotsiaalsete praktikate järgi võrdluses arheoloogiliste leidudega. Mõned uurijad on järeldanud, et Aabraham pidi elama millalgi 2. aastatuhandel eKr. Esimese Moosese raamatu järgi oli Aabraham pärit Uri piirkonnast Lõuna-Mesopotaamiast. Tõenäoliselt oli ta suure poolnomaadliku sugukonna pea. Millegipärast liikus sugukond põhja poole ning asus elama Haarani lähedale. Haaranis tuli Aabrahamile Jumala kutse jätta kodumaa ning minna uude kohta, mida Jumal pidi talle näitama. Jumal tõotas Aabrahamile: Ma teen sinust suure rahva. See oli Jumala leping Aabrahamiga, et tõotus läheb täide, kui Aabraham kuuletub Jumalale ja asub uude kohta. See oli esimene leping, mille Jumal Iisraeli rahvaga tegi. Sellest lepingust sai Iisraeli rahvas alguse. Aabraham pidas oma lepingutingimusest kinni. Tema ja tema sugukond lahkus Haaranist ning rändas läbi Süüria Kaananimaale ehk piirkonda, mida praegu kutsutakse Iisraeliks. Sellest sai Iisraeli tõotatud maa kõikideks tulevasteks aegadeks. Kui Aabraham ja tema sugukond olid Kaananisse elama asunud, uuendas Jumal oma lepingut ning tõotas, et annab Aabrahamile järglasi. Et Aabraham ja tema õde ja naine Saara, kes oli lastetu, olid juba üsna vanad, kahtlesid nad, kas nad kunagi lapse saavad. Aabraham nimetas oma pärijaks Elieseri Damaskusest. Seejärel võttis Saara talle ümmardaja Haagari, kes sünnitas Ismaeli. Kuid Saara nõudel ajas Aabraham nii Haagari kui Ismaeli minema. Kui Ismael oli sündinud, sai Saara, kellel oli juba lakanud olemast see, mis naistele muidu on omane, käima peale, ja sünnitas Iisaki. See poeg pidi Esimese Moosese raamatu järgi olema pärija, kelle läbi leping jätkub. Pärast Saara surma abiellus Aabraham Ketuuraga, kellel sündis veel palju lapsi. Need teised lapsed said oma pärandiosa, kui nad suureks kasvasid, ja nad saadeti Kaananimaalt ära, et nad elaksid mujal. Ainult Iisak päris tõotatud maa. Pärast Iisaki surma läks maa tema pojale Jaakobile, kelle nime Jumal muutis Iisraeliks. Aabraham suri 175-aastaselt. Ta maeti Saara kõrvale. Jumala lepingut Aabrahamiga taaskinnitati Iisaki ja Jaakobiga. Sellepärast pidas Iisraeli rahvas end Jumalaga erilises vahekorras olevaks: iisraellased olid Aabrahami, Iisaki ja Jaakobi Jumala rahvas. Ka Uues Testamendis austatakse Aabrahami väga, kuid tema tähtsust nähakse teisiti. Teda peetakse kõikide Jumalasse uskujate isaks, kuuluvad nad siis Iisraeli või mitte. Aabrahamile antud tõotused on kristlaste meelest täidetud Jeesuses Kristuses ning Jeesuse järgijaid hüütakse uueks Iisraeliks. Aabrahami ja Haagari poega Ismeli peetakse araablaste esiisaks. Koraani järgi taastas islam Aabrahamis ainujumalausu, mis oli vahepeal ununenud. Islami pärimuse järgi aitas Aabraham oma pojal Ismaelil ehitada Kaabat, pühamut Meka Suure mošee keskmes. Islami järgijatele on Kaaba pühim paik maa peal. Viited Välislingid Islam Judaism Vana testamendi inimesed


source: fineweb

text: Asudes paigas Marina laht, on Marina Mandarin Singapore Hotel täiuslik koht, kus kogeda linna Singapur ja selle ümbruskonda. Siit võivad külalised nautida lihtsat ligipääsu kõigele, mida pulbitseval linnal pakkuda on. Hotelli külalised võivad nautida linna tipp-vaatamisväärsuste ringreisi: Suntec Singapore, CityLink Mall, Esplanaadi ostukeskus. Marina Mandarin Singapore Hotel's muudavad laitmatu teenindus ja ülihead võimalused Sinu siinviibimise unustamatuks. Hotelli parimate omaduste hulka kuuluvad: parkla, lastehoid, tasuta WiFi-ühendus kõigis tubades, baar, VIP korrus. Külalised võivad valida 575 toa seast, millest kõigist õhkub rahu ja harmooniat. Hotelli puhkuseteenused, mis sisaldavad spaa, massaaž, välibassein, treeningkeskus, on loodud põgenemiseks ja lõdvestumiseks. Kui otsid mugavat ja muretut majutust Singapur's, tee Marina Mandarin Singapore Hotel'st oma asenduskodu.


source: CulturaX

text: KAST 8tk! ORGRAN jahusegu tatrapannkookidele 375g EAN: 720516010712 Orgran tatrajahust pannkoogisegu on tervislik, siia ei ole lisatud roosuhkrut. Tulemuseks on maitsvad ja toitvad pannkoogid kogu perele. Tatrajahust Pannkoogisegu on nisu- ja gluteenivaba toode. ORGRAN SARI ON-GLUTEENIVABA, NISUVABA,PIIMATOODETEVABA, MUNAVABA, PÄRMIVABA, LOOMSETE RASVADA EVABA 100% TAIMETOIT Valmistusjuhend: Valage paki sisu kaussi ja lisage 240 ml külma vett, 90ml piima, 3 klopitud muna. Segage kuni taigen on ühtlane. Määrige pann rasvaga ja soojendage.Valage sobiv kogus tainast pannile ja küpsetage keskmisel või madalal kuumusel. Valmistusjuhend munavabad pannkoogid: Valage paki sisu kaussi ja lisage 450ml vett, 60ml õli või taimset margariini.Segage kuni taigen on ühtlane. Soovi korral: eraldi kausis segage 3 teelusikatäit ORGRANi muna asendajat 6 supilusikatäie veega. Lisage see pannkoogitaignale ja segage korralikult läbi. Jätkake nagu eelnevalt on ära toodud. EAN 720516010712 Jahvatatud tatrajahu (49,7%), riisijahu, maisitärklis, Tapiokk, kergitusained:monokaltsiumfosfaat, söögisooda. 236Kcal, 996KJ,Valku 2,8g, Süsivesikuid 54,5g,Suhkruid 0,2g, Tärklis 54,3g,Rasvu 0,5g,Küllastunud rasvu 0,1g, Kiudainied 4g,Naatrium0,5g. ORGRAN naturaalne muna asendaja 200g ~4.61 €/tk Looduslik munaasendaja. Toode ei sisalda kolesterooli, laktoosi ega muna. Seda saab kasutada nii kookide, besee või munavaba majoneesi valmistamiseks. Allergikule (ka. toidutalumatus), BIO, Gluteenivaba, Kosher, Laktoosivaba, Vegan. Samuti on väikses pakis suur sisu, sest iga pakend on samaväärne 66 munaga. Selle pakiga ei lõppe munad kunagi! ORGRAN gluteenivaba šokolaadi koogi segu 375g ~5.03 €/tk ORGRAN gluteenivaba šokolaadi koogi segu 375g Allergikule (ka. toidutalumatus), gluteenivaba, laktoosivaba, munavaba. Orgran šokolaadikoogi segu on kvaliteetne toode, mis on valmistatud looduslikest koostisosadest ning on nisu ja gluteenivaba. Seda on lihtne valmistada ja on täiesti taimsetest toorainetest. Valmivad 97% rasvavabad koogid. Ei sisalda piima... Brilla Prosecco Rose DOC 75cl 11% ~10.79 €/tk KAST 12tk! Santa Maria Kookospiim 250ml Meie uus kookospiim on ideaalne kõikidesse roogadesse ja jookidesse, kuhu soovid saada mõnusat kookospähklist maitset. ORGRAN gluteenivaba vanilje koogisegu 375g ~3.98 €/tk Orgran Vanilla Cake Mix on kvaliteetne toode,mis valmistatud looduslikest koostisosadest ja on nisu ja gluteenivaba. Seda on lihtne valmistada. Sisaldab ainult taimseid tooraineid. Saab valmistada 97% rasvavabu kooke. ORGRAN SARI ON-GLUTEENIVABA, NISUVABA,PIIMATOODETEVABA, MUNAVABA, PÄRMIVABA, LOOMSETE RASVADE VABA 100% TAIMETOIT.


text: Uudised Vaadake veel uudiseid: 2015.02.19 Priit Lätt astub sel laupäeval, 21. veebruaril üles krüptoraha konverentsil CoinFest Estonia 2015, mis toob kokku krüptoraha entusiastid, eksperdid ja arendajad nii IT... 2015.02.16 Meie büroo partner ja vandeadvokaat Priit Lätt rääkis Hangete konverentsil teemal "Objektiivne vs subjektiivne hindamine. Kuidas välistada subjektiivsust?". 2015.02.12 Meie büroo panuse abiga hakkab teraapiakoer Ellie Tartu lastehaiglas igal nädalal pisikesi patsiente rõõmustama Üritused 2015.02.21 Büroo partner Priit Lätt astub esinejana üles CoinFest Estonia 2015 rahvusvahelisel krüptoraha konverentsil laupäeval, 21. veebruaril Tallinn... 2015.01.29 GLIMSTEDTi partner Priit Lätt osaleb Äripäeva Hangetekonverentsi I sessiooni kokkuvõtvas vestlusringis "Millele kujuneb põhifookus hangete läbiviimise a... 2015.01.21 Veebileht on ettevõtte visiitkaart ja samas oluline müügikanal. GLIMSTEDTi a dvokaat Mari-Liis Orav selgitab praktilisel seminaril kodulehe ja intellektuaalomandi seos... 2014.12.03 Meie büroo vandeadvokaat Leho Pihkva viib 3. detsembril Eesti Ehituskonverentsil läbi ehitusjuriidilist töötuba.


text: "Hymni i Flamurit" ("Lipuhümn") on Albaania riigihümn. Sõnade autor on albaania luuletaja Aleksander Drenova. Hümn avaldati esimest korda Sofia albaaniakeelses ajalehes Liri e Shqipërisë ('Albaania Vabadus') 21. aprillil 1912. Luuletuse esialgne pealkiri oli "Betimi mi flamur" ("Liputõotus"). Luuletus ilmus 1912 Bukarestis luulekogus "Ëndra dhe lot" ('Unenäod ja pisarad'). Meloodia autor on Rumeenia helilooja Ciprian Porumbescu. Hümn võeti kasutusele Albaania iseseisvumisel 1912 ning on olnud kasutusel kogu aeg, ka kommunistliku režiimi ajal. Hümnis kasutatakse nelja salmi luuletuse kuuest salmist. Albaaniakeelsed sõnad Hymni i Flamurit Rreth flamurit të përbashkuar, Me një dëshirë dhe një qëllim, Të gjithë Atij duke u betuar, Të lidhim besën për shpëtim. Prej lufte veç ay largohet, Që është lindur tradhëtor, Kush është burrë nuk friksohet, Po vdes, po vdes si një dëshmor. Në dorë armët do t'i mbajmë, Të mbrojmë Atdheun në çdo vend, Të drejtat tona ne s'i ndajmë, Këtu armiqtë s'kanë vend. Se Zoti vet e tha me gojë, Që kombe shuhen përmbi dhé, Po Shqipëria do të rrojë, Për te, për te luftojmë ne. Ligikaudne tõlge Lipuhümn Lipu ümber koondununa, ühe soovi ja ühe eesmärgiga, andkem ausõna võidelda oma pääsemise eest. Ainult see, kes on sündinud reeturina, hoiab võitlusest kõrvale. Kes on vapper, see ei kohku, vaid langeb märtrina ürituse eest. Relvaga käes jääme valvama oma isamaad. Oma õigusi me ei loovuta, vaenlastel pole siin asu. Sest Issand Ise on öelnud, et rahvad kaovad maa pealt, kuid Albaania jääb kestma, sest tema eest me võitleme. Välislingid Hümni meloodia orkestri esituses Albaania hümn presidendi kodulehel Hümni täistekst Pealkirja "Hymni i Flamurit" kannab ka üks Fan Noli luuletus. Välislingid Luuletuse albaaniakeelne tekst Albaania sümboolika Albaania muusika Riigihümnid


Kohus eksriigikogulase Urbo Vaarmanni üle lükkus nädala võrra edasi Tartu maakohus lükkas täna ühe süüdistatava haigestumise tõttu nädala võrra edasi kohtuprotsessi soodustuskelmuses ja pistise andmises süüdistatava keskerakondlasest eksriigikogulase Urbo Vaarmanni ja tema kaassüüdistatavate üle. Süüdistatava Oleg Kuzmini kaitsja vandeadvokaat Janek Väli esitas Tartu maakohtule taotluse selleks nädalaks planeeritud istungite edasilükkamiseks tema kaitsealuse haiguse tõttu, ütles Tartu kohtute pressiesindaja Krista Tamm ERR-i uudisteportaalile.. Kriminaalasjas süüdistatakse Urbo Vaarmanni (38) ja OÜ Puhkepesa soodustuskelmuses ja pistise andmises, Oleg Kuzmini (44) ja OÜ-d Avicia soodustuskelmuses ning Ülle Märssi (51) pistise võtmises. Lõuna ringkonnaprokuratuuri süüdistuse järgi taotles Vaarmann ühele osaühingule 2010. aasta septembrist kuni mullu maini põllumajanduse registrite ja informatsiooni ametist (PRIA) pettuse teel toetust Jõgevamaal asuva hoone rekonstrueerimiseks ja kinnistule välisrajatiste ehitamiseks. Süüdistuse kohaselt seisnes pettus omafinantseeringu mittetasumises ja ehituskulude suuremana näitamises. PRIA määras OÜ-le toetuse 283 623,79 eurot, millest PRIA maksis välja 95 731,97 eurot. Kuna tekkis kahtlus pettuses, siis ülejäänud toetuse väljamaksmine peatati. Lisaks süüdistatakse Vaarmanni oma tuttavale PRIA ametnikule pistise andmises selle eest, et too uuriks, mille tõttu toetuse teise osa väljamaksmine venib ning võimalusel kiirendada toetuse väljamaksmist. Vastutasuna võimaldas Vaarmann PRIA ametnikule sünnipäevapeo korraldamise PRIA-lt saadud vahenditest renoveeritud hoonetes ning Vaarmanni lähedase poolt korraldatava ürituse reklaami meediaväljaandes. Praegu on kuriteoga saadud vara konfiskeerimise tagamiseks arestitud Jõgevamaal asuv kinnistu, millel hooned renoveeriti, samuti kinnistule seatud hoonestusõigus ja kinnistutele ning hoonestusõigusele seatud ühishüpoteegid. Riigikogu eelmisse koosseisu kuulunud Vaarmannilt võeti saadikupuutumatus, et talle saaks esitada süüdistuse ja tema süüasja kohtusse saata. Kriminaalasja uuris keskkriminaalpolitsei korruptsioonikuritegude büroo ning uurimist juhtis Lõuna ringkonnaprokuratuur.


text: Jäljed pakasekriuksuval lumel annavad aimu nendest hingedest, kel pole võimalik muretseda vastu kevadet veel ootamatult suurenevate küttekulude pärast, vaid kes otsivad mahajäetud, jäist külma õhkavatest majadest natukenegi sooja. Tallinnas Kopli liinidel valitseb 20-kraadise külmaga tardunud vaikus. 50ndates eluaastates Saša veab järel 30 aastat tagasi laste lemmikuks olnud raudkelku; ta on teel järjekordset ahjusuutäit koguma. Kuna kant on olnud aastaid kodutute peamine varjupaik ning põrandale tehtud lõkked on jätnud paljudest puumajadest alles vaid korstnajalad, kiirustab Saša meid oma koduks kuulutatud tuppa kutsudes puulaualt paarisentimeetrist küünlajuppi ära võtma. «Tuletõrje ei tohi seda näha,» ütleb ta. Majaseinal on silt «Tuleohtlik maja. Võõrastest inimestest teatada numbril 1345». Viimaste päevade traagilised tuleõnnetused on saanud alguse just hooletust suitsetamisest või majade ülekütmisest. Saša ahi pole jõudnud veel kuumaks minna. «Aga pole hullu! Nii kaua, kuni kodus on tikke ja küünlaid, nii kaua pean vastu,» ütleb ta, ja tema ellujääja-olekus ei kutsu miski liigsele haletsusele. Saša on Kopli 3. liinil elanud juba kümme aastat. «Oi, suvel on siin ilus... Ja rahulik,» kiidab merest napilt saja meetri kaugusel elav mees, ja rõõmustab, et juba pikemat aega ei ole nende kandis enam narkomaane. «Aga kusagil linnas peavad nad ikka pesitsema,» lisab ta murelikult. Ta loodab, et Eestile veel kord karme hambaid näitav talv nädalaga taandub. Mõned majad Sašast eemal, Kopli 1. liinil, elavad juba viis aastat koos Aleksandr, kes tutvustab end rahakoti vahel olevate paljundatud isiku- ja puudetunnistustega, voodil suitsu kimuv Igor ja tekkide vahel kogu hinge välja köhiv Vova. «Jolki-palki,» ütleb Aleksandr iga lause ette – eriti siis, kui soovib suurimat kiitust avaldada «gospadin Savisaarele». Mida Savisaar teie jaoks teinud on? «Nuu... Ta mõtles välja süsteemi, et me poleks siin,» vastab viis aastat tagasi vanglavõrede tagant pääsenud mees, kel ühele käele tätoveeritud vene kirik, teisele naisterahvas. Aga te olete ju? «Nuu... Aga turvakodudest aetakse meid hommikul niikuinii välja! Mis siis edasi teeme?» küsib Igor, kes tardunult suitsetab. Aleksandr, kes hoolitseb selle eest, et pragulise ahju vahedest lipsaksid välja tuleleegid, lisab rõõmsamalt: «Me ei ela, aga nuuh... jolki-palki – me jääme ellu!» Pole kodu, pole tööd. On vaid ootus. «Näete, üks hammas on vaid suus,» näitab Aleksandr natuke kurjalt. «Olen proovinud käia viis korda aastas arsti juures, aga kes meiesuguseid aitab...» Tallinna sotsiaalmajad avati eile erandkorras juba alates kella 15st. Kodutud tirivad ööseks käpikud kätte Hüljatud majadest ulualust otsivad kodutud tõmbavad magama minnes taas käpikud kätte ning kuhjavad enda ümber jumal teab mitu korda kõiki aastaaegu näinud vatikuued ja -tekid. Varsti on kevad – kui see külm nädal veel üle elada õnnestuks.


text: Kõigile neile orienteerumisgeeniustele, kes tänavad taevast Google Mapsi ja nutitelefonide eest, on järgnev teade kindlasti väga rõõmustav. Nimelt on Google loomas kaardirakendust, mis aitab asukohta määrata ka siseruumides – kaubanduskeskustes, lennujaamades ja teistes rohkelt eksimisvõimalusi pakkuvates kohtades. Teenus on ligipääsetav neile, kes kasutavad Androidi rakendust Google Maps 6.0. Sellesse on üles laetud hoonete korruseplaanid, millel asukohta määratakse kuni 5-meetrise täpsusega. Kaardil on nähtavad ka erinevad huvipunktid, näiteks lennujaamades väravad, tualettruumid, infopunktid jne. Hetkel toimib teenus ainult Androidi opsüsteemi kasutavates nutitelefonides ja tahvelarvutites. Kaardirakendus töötab praegu ainult USAs ja Jaapanis ning kaardistatud on esialgu ainult murdosa kõigist võimalikest hoonetest, aga Google loodab, et oma korruseplaanid avaldab üha rohkem ja rohkem asutusi ja transpordikeskuseid. Kliki siia, et näha hetkeseisuga kõiki kaardistatud hooneid ja vaata allpool ka tutvustavat videot.


Hinnati projekti suutlikkust edendada vastastikust mõistmist Euroopas ja rahvusvahelisel tasandil, toetada ühtse Euroopa identiteedi kujunemist ja integratsiooni, näidata eeskuju Euroopas elavatele noortele ja tuua konkreetseid näiteid ühtse kogukonnana elavatest eurooplastest. Eelistuse said nii erinevate liikmesriikide koostööna kui vabatahtlikkuse alusena valminud projektid. Võiduprojekt oli noortevahetuse programm, mis leidis aset Maidlas 10.-19. augustil 2016. aastal. Programmis osales Eestist ja Ungarist kokku 22 noort, fokusseerudes kahe erineva riigi kultuuripärandile, nende sarnasustele ja erinevustele. Kultuuripärand ja vanad traditsioonid ei ole kuigi populaarne noorte seas, mistõttu seati eesmärgiks neid populariseerida ja väärtustada. Projekti käigus noored panid kokku etenduse, mis sisaldas osi nii Eesti kui Ungari folkloorist. Ettekanne toimus Viru Folgil, ühel suuremal Eesti folkfestivalil. Noored õppisid projekti käigus üksteise kultuuri - laule, tantse, jutustusi, traditsioone - tundma. Lisaks kuidas töötada efektiivselt meeskonnana, kuidas esineda enesekindlalt, kuidas teha koostööd erineva kultuuritaustaga inimestega ja kuidas õppida üksteistelt. 28 riigi tasandi võitja esindajad (üks iga projekti kohta) kutsutakse mitmepäevasele külaskäigule Aachenisse, Saksamaal. Seal osaletakse mitmesugustel üritustel, sealhulgas noorteauhinna üleandmise tseremoonial, mil antakse üle mainekas Karl Suure auhind.


Roy Williams Bio, Wiki, vanus, palk, naine, noor, netoväärtus, kõrgus ja meeskonnad - Kuulsad Inimesed Usa-S Kes on Roy Williams?, Roy Williamsi elulugu ja Wiki Roy Williams on Põhja-Carolina Tar Heelsi Ameerika korvpallitreener, kes sündis Põhja-Carolinas Marionis asuvas Marioni üldhaiglas Roy Allen Williamsina. Ülikooli treenerikarjääri alustas ta Põhja-Carolinas Dean Smithi abitreenerina 1978. aastal. Williamsist sai Kansase meeste korvpallimeeskonna peatreener, kes viis nad 14 järjestikusele NCAA turniirile, neljale finaalturniirile, kahele riigi meistrivõistluste mängule, kogudes .805 võiduprotsenti ja võites oma viieteistkümne aasta jooksul üheksa konverentsi tiitlit. ajavahemik 1988. Williams lahkus Kansasest, et naasta oma alma mater Põhja-Carolinasse, asendades 2003. aastal Tar Heelsi peatreenerina Matt Doherty. Pärast naasmist Põhja-Carolinasse on Williams võitnud 3 riiklikku meistrivõistlust, 9 Atlandi ranniku konverentsi tiitlit, 3 ACC turniiri meistrivõistlust. , üks AP aasta riikliku treeneri auhind, samuti kaks ACC aasta treeneri auhinda. Phog Alleni ja Bill Selfi taga on ta Kansasis enamuse võitudest kolmas, samuti legendaarse mentori Dean Smithi taga Põhja-Carolinas kõige enam võitu. 94-71 võiduga Miami üle jõudis Williams 880 võiduni, ületades Smithi 879 võidu 25. jaanuaril 2020. Tänaseks kokku 885 võiduga on Williams viinud oma meeskonnad nii Kansases kui ka Põhja-Carolinas oma karjääri jooksul üheksale finaalturniirile. Ta on ainus treener NCAA ajaloos, kes on viinud kaks erinevat programmi vähemalt nelja finaalturniirile, samuti ainus korvpallitreener NCAA ajaloos, kellel on 400 või enam võitu kahes NCAA 1. divisjoni koolis. Lisaks on ta NCAA-s kõigi aegade kümnes võiduprotsent, kui ta on võitnud meeste kolledži korvpallitreenerite seas. Williams oli Smithi abitreener, kui Põhja-Carolina võitis 1982. aasta riigi meistrivõistlused. Williams on peatreenerina juhendanud kokku kuues NCAA meistrivõistluste mängus (1991, 2003, 2005, 2009, 2016 ja 2017). Williams võitis oma esimese riikliku tiitli, kui Tar Heels alistas 4. aprillil 2005 toimunud NCAA meistrivõistluste mängus Illinoisi ülikooli 2005. aastal. Ta viis Tar-kontsad taas 6. aprillil 2009 Michigani osariigi spartalaste vastu riikliku tiitlini. 3. aprillil 2017 võitis Williams oma kolmanda riikliku meistritiitli, kui viis Tõrvakontsad võidu Gonzaga Bulldogsi vastu. Williams kuulub kuue NCAA meeste I divisjoni korvpallitreeneri hulka, kes on võitnud vähemalt kolm riigi meistrivõistlust. Williams lisati College Basketballi kuulsuste halli aastal 2006. 2007. aastal võeti Williams korvpalli kuulsuste halli. Roy Williamsi vanus ja sünnipäev Roy Allen Williams sündis 1. augustil 1950 Marioni Marioni üldhaiglas. Williams tähistab oma sünnipäeva igal aastal 1. augustil. Ta on alates 2020. aastast 70-aastane. Williams saab 71-aastaseks 1. augustil 2021. Roy Williams Pikkus ja kaal Williams on keskmise kasvu mees, ka tema fotodel paistab ta olevat üsna pikka kasvu. Ta seisab 1,78 m või 178 cm kõrgusel 5 jalga. Ta kaalub ka 160,9 naela (73 kg). Roy Williams Haridus Williams kirjutas nii 4 aastat korvpallis kui ka pesapallis Põhja-Carolinas Asheville'is asuvas T. C. Robersoni keskkoolis. Korvpallis, mängides treener Buddy Baldwini eest, nimetati teda 2 aastaks (1967 ja 1968) nii üleriigiliseks kui ka kogu konverentsiks, 1968. aastal Põhja-Carolina läänepoolsesse ossa ja töötas Põhja-Carolina sinises ringkonnas kaptenina. -Valge tähtede mäng. Williams on öelnud, et treener Baldwin oli üks suurimaid mõjutajaid tema elus. Williams mängis edasi Chapel Hillil Põhja-Carolina ülikoolis esmakursuslastega meeskonnas ning õppis mängu treener Dean Smithi käe all. Kui Williams oli Carolinas teist aastat, küsis ta Smithilt, kas ta võiks oma tavadega liituda ja istuks pleegitajates, tehes märkmeid Smithi juhendamise kohta. Samuti pidas Williams vabatahtlikult kodumängudel Smithi kohta statistikat ja teenis Smithi suvelaagrites. Roy Williams Young, perekond, vanemad ja õed-vennad Williams sündis Põhja-Carolinas Marionis Marioni üldhaiglas ja veetis oma varased aastad nii Põhja-Carolina lääneosa väikelinnades Marionis kui ka kuusemändis. Lapsena kolis tema pere lähedal asuvasse Asheville'i, kus ta üles kasvas. Ta kuulub Ameerika rahvusesse ja on valge. Pärast meie uuringu tegemist pole avalikkuse teada üksikasjad tema vanemate kohta ning samuti pole teada, kas tal on õdesid-vendi. Seda teavet ajakohastatakse aga niipea, kui see on saadaval. Roy Williamsi naine Williams on abielus Wanda Williams , 1972. aastal Carolina lõpetanud. Paar abiellus 1973. aastal. Royl ja Wandal on poeg, Scott , tütar, Kimberly ja kolm pojapoega. Williamsi poja Scott teenis ärikraadi UNC-st ning mängis aastatel 1997–1998 ja 1998–1999 Tar-kontsade eest valvurit. Kimberly oli UNC tantsumeeskonna liige aastatel 2000 ja 2001 ning omab ka Huntersville'is asuvat The Dance Spot'i. Roy Williamsi palk Meie usaldusväärsete allikate järgi saab Williams aastapalka 492 986 dollarit. Ta on palgatreeneridelt kuues. 2018. aastal on Williamsi aastane hüvitis kokku 2 182 986 dollarit. Roy Williamsi puhasväärtus Roy Williamsi netoväärtus on hinnanguliselt 12 miljonit dollarit. Oma rikkuse on ta kogunud edukast karjäärist kolledži korvpallitreenerina . Roy Williams Mõõtmised ja faktid Siin on mõned huvitavad faktid ja keha mõõtmised, mida peaksite teadma Roy Williamsi kohta. Roy Williams Bio ja Wiki Täisnimed: Roy Allen Williams Populaarne As : ülikooli korvpallitreener Amet / elukutse : ülikooli korvpallitreener Roy Williams Sünnipäev Vanus / kui vana? : 70 aastat vana alates 2020. aastast Sünnikuupäev : 1. august 1950 Sünnikoht : Marioni üldhaigla Marionis Roy Williams Keha mõõtmised Kõrgus / kui pikk? : 5 jalga 8 tolli (1,78 m või 178 cm) Roy Williams Pere ja suhe Naine / abikaasa : Abielus Wanda Williamsiga Lapsed : Pojad (Scott) Tütar (id) (Kimberly) Roy Williams Networth ja palk Palk : 492 986 dollarit Sissetulekuallikas : 12 miljonit dollarit Roy Williamsi leping 2018. aastal sõlmis Põhja-Carolina peatreener kaheksa-aastase lepingu pikendamise hooajaks 2027–2028. Treener ütles nii: 'Olen tänulik ja alandlik ülikooli jätkuva usu eest oma korvpalliprogrammi juhtimisse,' ütles Williams oma avalduses. „Kui ma juhendasin Kansases, olid minu lepingud Nike ja meie meediapartneriga privaatsed ning UNC austas ja austas seda 15 aastat. Kuid ajad on muutunud ja mõistes keskkonda, millega kolledžikorvpall praegu silmitsi seisab, leppisime kantsler Folt, Bubba [Cunningham] ja mina kokku, et õige ja õige oleks nende tingimuste avalikustamine. Roy Williams Unc ja Kansas Aastatel 1996–1997 mängisid NBA tulevased mängijad Paul Pierce, Jacque Vaughn, Raef LaFrentz ja Scot Pollard. Pollardiga (jalgade stressi murd) NCAA turniirile ja kerjeva laskuriga (hiljem Kansas, samuti UNC abitreener ja praegune Stanfordi peatreener) Jerod Haase (randmemurd) sisenemine vigastustega mängima üritas meeskonda häirida. Magus Kuueteistkümnes lõpuks meistri, Arizona Wildcatsi poolt. Roy Williamsi korvpall Williamsi esimene treeneritöö oli aastal 1973 keskkooli korvpalli ja ka golfitreenerina Põhja-Carolinas Black Mountainis Charles D. Oweni keskkoolis. Ta juhendas 5 aastat korvpalli ja poiste golfi ning neli aastat üheksanda klassi jalgpalli ja kaks aastat oli spordidirektor. Williams tuli tagasi Põhja-Carolina ülikooli ja oli treener Dean Smithi assistent aastatel 1978–1988. Abitreeneriks oleku ajal läks Põhja-Carolina 275–61 ja võitis 1982. aastal NCAA riikliku meistritiitli. Smithile ja teine Põhja-Carolinale. Williamsi üks tähelepanuväärsemaid sündmusi sündis abitreenerina, kui ta sai oluliseks Michael Jordani värbamisel. Williamsi naasmisega Põhja-Carolinasse sai temast kuue aasta jooksul kooli kolmas treener. Kaks eelmist treenerit - Matt Doherty ja Bill Gutheridge võtsid üle Dean Smithi. Tõrvakontsad olid käes keskpärasel hooajal ning kaks aastat enne seda, kui olid kannatanud kooliajaloo halvima hooaja. Sellest hoolimata oli meeskonnal endiselt tipptalente, sealhulgas McDonald’s All Americanians Sean May, Rashad McCants ja Raymond Felton. Williamsi esimesel hooajal Tar Heelsi peatreenerina, hooajal 2003–04, lõpetas Põhja-Carolina auväärsed 19–11 ja naasis esimest korda pärast hooaja 2002–2003 algust riigi edetabelisse. Nad langesid NCAA turniiri teises ringis välja Texase poolt. Roy WilliamsTeams juhendas Põhja-Carolina Tar Heels meeste korvpall - peatreener, alates 2003. aastast Kansas Jayhawksi meeste korvpall - peatreener, 1988–2003 Roy Williamsi tsitaadid 'Esialgu ootame rohkem sissetulevaid kliente kui väljaminevaid inimesi, kui inimesed tulevad tagasi ja osalevad katastroofide taastamisel.' 'Esialgu ootame rohkem sissetulevaid kliente kui väljaminevaid inimesi, kui inimesed tulevad uuesti sisse ja osalevad katastroofide taastamisel,' “See kõik on neile uus. Meil on unistusi ja lootusi. Meil on neid ikka veel. Lapsed on natuke aega laia silmaringiga, põõsassabadega. ' 'Vaatasin seda Matt Milleni pilgu läbi. Peame punkte saama ... Ja draftis polnud paremat meest (kui Mike Williams), eriti punases tsoonis. ' 'Keegi ei arvanud, et võidab Michigani osariiki ja Põhja-Carolinat selja taga, kuid see on ülikoolikorvpall. Ã ¢ â ?? ¬Â¦Nad on väga hea korvpallimeeskond. Nad skoorivad sees, nad löövad väljapoole ja saavad kaitsta. ' Korduma kippuvad küsimused Roy Williams Kes on Roy Williams ? Roy Williams on Põhja-Carolina Tar Heelsi kuulus ülikoolikorvpallitreener, kes sündis Põhja-Carolinas Marionis Marioni üldhaiglas Roy Allen Williamsina. Ülikooli treenerikarjääri alustas ta Põhja-Carolinas Dean Smithi abitreenerina 1978. aastal. Kui vana on Roy Williams ? Roy Williams on Ameerika Ühendriikide kodanik, sündinud 1. augustil 1950 Marioni Marioni üldhaiglas. Kui pikk on Roy Williams ? Williams seisab 1,78 m või 178 cm kõrgusel. On Roy Williams abielus? Jah, ta on abielus Wanda Williams . Nad abiellusid 1973. aastal ja neil on koos kaks last. Paar elab koos lastega Chapel Hillis, NC. Kui palju on Roy Williams väärt? Williamsi netoväärtus on ligikaudu 12 miljonit dollarit. See summa on kogunenud tema juhtivatest rollidest sporditööstuses. Kui palju teeb Roy Williams tegema? Williamsi netoväärtus on hinnanguliselt 12 miljonit dollarit. Oma rikkuse on ta kogunud edukast karjäärist kolledži korvpallitreenerina . Kus on Roy Williams elama? Williams on USA-s asuva Chapel Hilli elanik, laadime tema maja pildid üles kohe, kui need meil olemas on. On Roy Williams surnud või elus? Williams on elus ja hea tervisega. Pole teada, et ta oleks haige või oleks tal mingeid tervisega seotud probleeme. Kus on Roy Williams Nüüd? Kõrgkooli korvpallitreener : Williams on endiselt loomingulise sporditööstuse aktiivne osaleja. Roy Williams Sotsiaalmeedia kontaktid


text: Kuidas leida keerulistel aegadel iseendas tasakaal? » Headflow Aeg on praegu eriline. Meie meeltesse tungivad häirivad uudised, mis võtavad mõtte- ja tahtejõudu, isegi kui ei tahaks. Kui selle kõige keskel pole sa ka oma töö ja eluga rahul ning sul puudub selgus selles osas, miks sa praegust tööd teed ja kuhu see sind viib, on tee läbipõlemisele avatud. Läbipõlemine pole tingitud pelgast ülesannete ülekoormusest, selle üks komponent on ka visiooni ebaselgus. Mitte pelgalt organisatsiooni visiooni ebaselgus, vaid eelkõige iseenda elu visiooni ebaselgus. Miks sa oma praegust tööd teed? Kuhu sa pürgid? Mis sinu jaoks oluline on? Kui tead, miks sa teed ja kuhu see sind viib ning mis sulle oluline on, siis on võimalik tegutseda eesmärgipäraselt ka siis, kui ümbritsev maailm väljakutseid esitab. Ka minu laual on neljandat päeva algatus, millest ma veel möödunud reedel midagi ei teadnud. Algatus just selle ümbritseva olukorraga seotult, millesse olen südame ja kõigi jäsemetega sisse mässitud, sest tahan aidata. Selle postituse tahtsin kirjutada tegelikult juba esmaspäeval. Siis teisipäeval. Kirjutamise hetkel on kolmapäev ja tunnen, et nüüd on võimalik võtta see paus, et veidi siin Pierre'i kohvikus – minu lemmikkontoris – panustada ka oma ettevõtte tegemistesse. Need kolm päeva on olnud täis ohtrat tegutsemist, suhtlemist ja suhete juhtimist, infokildude kokkuotsimist, mille pealt hommikul suure pildi kokku sain panna. Sestap ka see ajutine südamerahu. See ettevõtmine on tihedalt seotud minu nägemusega sellest, mida maailmale anda tahan ja kuidas end ümbritsevaid inimesi toetada, et suhted ja protsessid oleksid selged ning juhitud. Järgmisel nädalavahetusel on plaanis järjekordne retriit neljale soovijale, kus keset seda turbulentset maailma on võimalik end kõigest muust eraldada ja süveneda ainult iseendasse. See võib tunduda isekas, kuid aastatepikku olen aru saanud, et iseendale pühendumata, ei ole meid südamega olemas ka teiste jaoks. Sest me ei tea, miks ja kuidas me oleme. Hoolimata sellest pöörasest tempost, mis siin viimastel päevadel on olnud, olen käinud oma hommikustel metsajalutuskäikudel, sest see on minu jaoks oluline osa enda vaimsest tasakaalust. Eile nägin ja kuulsin kuldnokki, täna rõõmustasid mind juba enne metsa jõudmist põldlõokesed. Päike ja lõokeste laul tõid rahu ja tasakaalu – suvi on vääramatult meie poole teel. Ma käin metsas, sest ma tean, mis juhtub, kui ma ei käi. Olen proovinud. Mida teadlikum sa oled sellest, miks ja kuidas sa toimid, seda kindlam on sul seista silmitsi misiganes väljakutsetega, sest sa tead, millisel viisil sa neist läbi tuled ja end jälle tasakaalu viid. Sa tead, mida tasakaal sinu jaoks tähendab. Sind hoiab teel sinu enda isiklik Põhjanael. Su kompass on paigas ning väikesed kõrvalekalded annavad lihtsalt särtsu ning uut hingamist, mitte ei löö kogu teekonda uppi. Alati ei saagi otse minna. Kes maastikul orienteerunud, teab seda hästi. Aga kui sa tead, kuhu su kompassinõel näitab, siis pole vahet, mis ümberringi toimub, sina leiad ikka enda jaoks õige raja. Võibolla on see kõik veidi liiga metafoorne ja hirmsasti tahaks, et keegi annaks konkreetse juhise kätte, et ise ei peaks mõtlema. Seda aga retriidil ei juhtu. See pole koolitus ega koolitund, kus faktipõhist infot jagatakse. Inimene on põnev ja inimese tundma õppimist tasub alustada iseendast. Mõistes iseennast on lihtsam mõista ka teisi ja ümbritsevat maailma. Sestap saad retriidil, sellel iseendasse süvenemise peatusel, juhiseid, kuidas endasse vaadata. See eeldab aga valmisolekut ja julgust. Mõtled võibolla, et, noh, mis julgust seal ikka vaja on, ma ju tean, kes ma olen ja kuidas ma toimin. Aga kas päriselt tead? Mina küll ei tea. Pimedaid alasid jagub igaühesse. Kellel on need alad suuremad, kellel juba tänu sellele julgusele väiksemad. Kui avatult sa tagasisidet teiste kõnes kuuled? Mida selle tagasisidega teed? Kuivõrd mõistad, millises ulatuses sinu reaktsioon on sinu vastutus? Või kuivõrd arvad, et sinuga toimuva eest vastutavad välised tingimused või teised inimesed? Kuivõrd mõistad, et kõik sinus on sinu enda juhtida ning peituda fraasi taha "selline ma olen" lihtsalt pole põhjust? Kui sa tahad muutuda, siis sa ka saad. Minus on mõnikord see rahutus, et sooviks seda õndsat teadmatust, mis oli enne, kus oli hea kasvõi natukenegi süüdistada väliseid tingimusi, lihtsalt viriseda. Ma vahepeal virisen selle peale, et ma ei saa viriseda, sest ma tean, et kogu tõlgendamise ja reageerimise vastutus on mu enda käes, et olukordade muutmise otsad on minu käes ja ma ei pea seda teistelt ootama. Kui sinus on olemas see arusaam, et ohjad on sinu käes, ja vajad lihtsalt aega, kohta ja tööriistu, et need otsad selgeks saada ja enda jaoks kokku sõlmida, siis retriit ongi sinu jaoks. See on koht, kus teised aitavad sul enda pimedaid nurki märgata ja selleks ongi julgust vaja, et nende pimedate kohtadega tõtt vaadata ja otsuseid teha. Ehk, kui tahad aru saada, kuhu ja miks sa liigud ning julged vaadata endasse, mõistmaks, mis sind sel teel sinu sees olevast toetab või takistab ning luua endale tingimusi teadlikuks edasiliikumiseks ja kasvamiseks, siis pane end kirja. Vaata kodukalt tagasisidet varasematelt retriidilistelt – kui end päriselt endale avad, saad palju rohkemat kui vaid tööga seotud. See on hea võimalus ka sõpradel või kaaslastel üksteist tundma õppida, anda üksteise toetamiseks võimalus ning vestlusteks uued suunad ja tähendused, nagu üks retriidil osalenud paar mulle tagasisideks kirjutas. Kirjuta huvist retriit@headflow.ee või tee Headflow kodulehelt ost. Kui tuled koos sõbraga, saate osavõtutasult 10% soodustust!


text: Mahetootjad katsetavad Enefixi põlevkivituhast tehtud mullaparendajat - Põllumajandusuudised Eesti Energia kütuste portfellihaldur Lauri Laanemäe sõnul on Eesti Energia koostöös Eesti Maaülikooli ja talupidajatega põhjalikult uurinud põlevkivituha mõju mullale. "Uuringu tulemused kinnitasid, et tänu aluselisele koostisele neutraliseerib põlevkivituhk kiirelt mulla happelisuse taset ning tõstab samaaegselt mulla viljakust, mis aitab taimedel pinnasest toiteelemente omastada. Lisaks sellele sisaldab põlevkivituhk ka rikkalikult kasvupinnasele ja taimekultuurile vajalikke mineraale ning on loodussõbralik materjal ehk teisisõnu- tootmisprotsessis toimub puhta loodusliku mineraalse kivimi (põlevkivi) kuumutamine ligikaudu 1 400 kraadi juures ning suitsugaasidest separeeritakse välja kaltsiumirikas tolmjas materjal. Kuna põletusprotsessi ei suunata jäätmeid ega muid kõrvalisi komponente-aineid, siis pole Enefix mullaparendajas ka kõrget raskemetallide sisaldust (nt. plii ja kaadmium), mida võib esineda lubimaterjalides, mis pärinevad jäätmeid või jäätmekütust põletavatest tootmistest. Enefix mullaparendaja on hea valik põllumehele, kes lisaks kiirele neutraliseerimisvõimele ja taimetoiteelementide sisaldusele, hindab ka mullaparendaja loodussõbralikust," selgitas Laanemäe. Vastavalt sõlmitud kokkuleppele katsetakse Enefix tooteid 15 ha suurusel tavamaal, kus alates 10. aprillist hakatakse järgima maheviljeluse nõudeid. "Jaanuari alguses oli valitud maatükil kasutatud ligi 54 tonni Enefix mullaparendajat. Järgmistel perioodidel jälgime ning analüüsime Enefixi mõju mullale ja selle vastavuse mahepõllumajanduse normidele. Heade tulemuste korral võib saada põlevkivituhast mullaparendaja kasutamisest mahepõllumajanduses levinud praktika," ütles Ess. Põlevkivist elektri tootmisel eraldab Eesti Energia suitsugaasidest kõrge kaltsiumisisaldusega lendtuha, mis on keskkonnale ohutu ja sobilik kasutamiseks muldade lupjamiseks.


text: Ado Grenzstein (pseudonüüm A. Piirikivi; 5. veebruar 1849 Kõksi küla, Tarvastu kihelkond, Viljandimaa, Liivimaa kubermang – 20. aprill 1916 Menton, Lõuna-Prantsusmaa) oli eesti ajakirjanik ja pedagoog, Tõnis Grenzsteini vend. Elu ja tegevus Grenzstein õppis aastatel 1871–1874 Cimze seminaris ja oli seejärel aastatel 1874–1876 Audrus köster ja Audru kihelkonnakooliõpetaja. Aastal 1876 kutsuti ta Tartu Hollmanni seminari õpetajaks. Aastatel 1878–1880 täiendas Grenzstein end Viini pedagoogiumis. 1881. aastal asutas Ado Grenzstein ajalehe Olevik, mis oli pärast Carl Robert Jakobsoni surma mõnda aega tähtsaim eesti ajaleht. Grenzstein asus 1901. aastal elama välismaale, algul Dresdenisse, hiljem Pariisi. Grenzsteini osa üle eesti kultuuriloos on vaieldud. Friedebert Tuglas andis Grenzsteinile ühekülgse negativistlikkusse kalduva hinnangu. Esialgsete hinnangute järgi loobus Grenzstein 1888 rahvuslikust suunast ja hakkas õigustama venestamist. Ta jõudis isegi selleni, et kahtles, kas eesti rahvuse kadumine oleks mingi kaotus inimkonnale. Tema vaateid on iseloomustatud "rahvusliku nihilismina". Väidetavalt sai Grenzsteinist Prantsusmaal veendunud antisemiit, kelle meelest Eesti esijuut olevat Jaan Tõnisson. Hiljem on Ado Grenzsteinist enne sõda ja Nõukogude okupatsiooni ajal loodud negatiivne pilt vaidlustatud. "Värskemad käsitlused on osutanud Ado Grenzsteini väärika tagasituleku võimalusele, kuna on mõistetud, et ka eestlaste religioossuseni ulatuv rahvuslus, mida Grenzstein kritiseeris, väärib (enese)kriitikat." Tema rolli ajaloos on 1986. aastast peale (Mart Laar, Jaan Undusk jt) osavõtul ümber hinnatud. Male Samuti mõtles Grenzstein välja ja võttis kasutusele eestikeelseid maletermineid: "male", "lipp", "kuningas" jne. Taevakaart Ado Grenzstein avaldas 1886. aastal "Oleviku" tasuta eralisana esimese eestikeelse taevakaardi (Taeva-Kaart). Taevakaardis avaldatud 55 tähtkuju on peamiselt Grenzsteini enda nimetatud ja astronoomias üldtuntud tähtkujudest osaliselt ümber grupeeritud eesti pseudomütoloogia alusel. Vanker (Suur Vanker) Vankri ais Härg ja Hunt Lõhnasjaak Rootsi hobune (Väikese Vankri Kochab) Põhjanael (Väikese Vankri α) Pisuhänd (Lohe) Rõugutaja (Karjane) Jõulutäht (Veomehe Kapella) Soome sild (Perseus) Look (Kassiopeia) Endel (Kefeus) Murueide tütred (Andromeeda) Murueit (Andromeeda Alpheratz) Laulik (Pegasuse α) Vanemuine (Lüüra) Juta (Luik) Põhjakotkas (Kotka Altair) Oda (Kotka η) Loojarist (Delfii) Hiiglane (Herkules) Ilmarine (Maokandja) Kääpa jõgi (Madu) Kuhja lava (Põhjakroon) Mana (Jäär) Peigmees (Sõnn) Sõel (Plejaadid) Näkineid (Sõnni η) Peigmees (Sõnni Aldebaran) Pulmalaud (Hüaadid) Mõrsja (Sõnni λ) Kalev (Kaksikud) Alev (Kastor) Kalev (Polluks) Sulev (Kaksikute γ) Kalevi neitsid (Kaksikute δ, ε, ζ, η, υ, ι, χ ja λ) Kalevi iste (Vähk) Kungla kuningas (Lõvi) Linda (Neitsi) Hiiglase tütar (Kaalud) Salme (Skorpion) Tähtipoeg (Ambur) Vete-ema (Kaljukits) Tuule-ema (Veevalaja) Kalevi vagu (Kalad) Vaenuköis (Vaal) Emajõgi (Eriidanus) Kõu (Orioni Betelgeuse) Äike (Orioni Bellatrix) Kalevi mõõk (Orioni vöö) Pikker (Orioni Riigel) Reha (Orioni mõõk) Uku (Väike Peni) Taara (Suur Peni) Lennuk (Argo Laev; endine, pole Eestis nähtav) Võhand (Hüdra) Sõnatark (Karikas) Valgelind (Kaaren) Linda kudrused (Hobu) Hõbevalge (Lõunakala; pole Eestis nähtav) Kõu-tütar (Jänes) Iruämm (Tuvi; pole Eestis nähtav) Kalevi säng (Ükssarvik) Juta juuksed (Berenike Juuksed) Aleksander II süda (Jahipenide Cor Caroli) Juta linik (Kilp) Ellerheinad (Väike Lõvi) Kullerkupud (Suure Vankri υ, ι, χ ja φ) Maasikad (Suure Vankri ο, ρ, δ ja τ) Mets (Karjase υ, ι ja χ) Ahti (Perseuse Algol) Sõstrasilmad (Veomees) Taara tammik (Suure Peni δ, ε, η, ο, σ, τ ja ω) Tsitaat "Ma arvasin, et sakslastest ainult venelaste abil jagu saame, ja lootsin, et pärast seda venelastest nende rumaluse tõttu isegi jagu saame." (Friedebert Tuglas, Ado Grenzsteini lahkumine, lk 159.) Teosed 1877 – "Esimesed luuletused" (luulekogu) 1877–1880 – "Saksa keele õpetaja" I–III (õpik) 1878 – "Kooli Laulmise raamat" 1879 – "Koolmeistri käsiraamat" 1883 – esimene eestikeelne maleõpik 1884 – Eesti sõnaraamat (sisaldab 1600 uut ja võõrsõna) 1887–1888 – "Eesti Lugemise-raamat" I–II 1888 – "Laulud ja salmid" (luulekogu) 1891 – "Elumaja ehe". Tartu. 1894 – "Eesti küsimus" 1897 – "Linna puud ja puiestikud". Jurjev. 1899 – "Kauni keele kaitsemiseks" 1899 – "Mõttesalmid" (luulekogu) 1899 – "Herrenkirche oder Volkskirche" (Härraskirik või rahvakirik) 1912 – "Juudi küsimus" Artikleid kasvatuse kohta ilmus ka Olevikus. 1898 rajati arhiiv "A. Grenzsteini kirjakogu". Sellest on säilinud 18 köidet ja see asub Eesti Kirjandusmuuseumis. 2012 "Eesti haridus" (artiklite valimik). Koostaja ja eessõna lk 9–27: Simo Runnel. Sari Eesti mõttelugu, nr 106, Ilmamaa, Tartu, 544 lk; ISBN 9789985774380; teose tutvustus kirjastuse kodulehel: sisukord, eessõna ja nimeloend, PDF-failina Vajab täiendamist Viited Kirjandus Aleksander Kruusberg, Aadu Grenzstein, Eesti Kirjandus 1916, nr. 11, lk. 386–397 ja nr. 12, lk. 409–439 Aleksander Kruusberg, A. Grenzsteini müüdavus, Eesti Kirjandus, 1921, nr. 3, lk. 82–93; nr. 4, lk. 116–122; nr. 5, lk. 141–153; nr. 6, lk. 171–179 Aadu Grenzsteini võitlus Jaan Tõnissoniga (koostanud Aleksander Kruusberg), Tartu, Odamees 1921 Friedebert Tuglas, Ado Grenzsteini lahkumine, Tartu 1926 Eesti kirjanduse ajalugu, II köide, Eesti Raamat, Tallinn 1966, lk. 374–375 (Endel Nirk) ja 554–558 (Rudolf Põldmäe) Mart Laar, A. Grenzsteini Kirjakogust, Keel ja Kirjandus 1984, nr. 6, lk. 359–363 Mart Laar, Tuglas, ajalugu ja "Ado Grenzsteini lahkumine", Looming, 1986, nr. 12 Jaan Undusk, "Esimene Eesti juudiõgija". Ado Grenzsteini endatapp antisemitismis, Vikerkaar, 1991, nr. 2-3 Jaanus Arukaevu, Ado Grenzsteini tagasitulek: Essee, Akadeemia, 1997, nr. 12 Uus katse hinnata Ado Grenzsteini rolli Eesti ajaloos (ülevaade seminarist, kus osalesid Krista Aru, Jaanus Arukaevu, Ea Jansen, Toomas Karjahärm ja Jaan Undusk) – Tuna 1999, nr. 2, lk. 111–125 "Jüri Tilk Ado Grenzteinist." – Artiklis: Anu Pallas. Isamaaline tundmus. Eesti ja Soome kirjamees Jüri Tilk ehk Yrjö Virula. – Keel ja Kirjandus, 2010, nr 3, lk 194–210 Välislingid Eesti ajakirjanikud Eesti kirjanikud Eesti pedagoogid Eesti kirjastajad Eesti maletajad Eesti kasvatusteadlased Eesti karskustegelased Õpetatud Eesti Seltsi liikmed Cimze seminari vilistlased Sündinud 1849 Surnud 1916


Dragon.ee foorum • Vaata teemat - Golem Postitas zarvik 0:28 1. Okt 2007 Hm, mõtlesin, et eesti keeles leidub veel toredaid sõnu ja kas ei annaks Golem tõlkida näiteks Kratt (üksühele vaste see küll pole kuid väga mööda ei tohiks kah minna). Iron golem - raudkratt Ja kui seda teemat juba kunagi arutletud on siis suured vabandused aga seda materjali on siin kokku niipalju et ei suuda järge pidada Postitas stuart 7:28 1. Okt 2007 Kratt on t2iesti teine olevus kui golem, uuri natuke eesti mytoloogiat Postitas Irve 9:11 1. Okt 2007 Samas on krati ja golemi sarnasus piisavalt suur, et kaaluda. Krati kahjuks räägib kõige rohkem see, et kratt on meil käibeväljendina "pahareti" tähenduses pruukimisel. (See, et kas sa paned mingi maagilise ruuni savikujule otsaette või annad kuradile veretilkasid võib rahulikult — see tundub pigem kosmeetiline erisus olema.) Samas see, kuidas laibalihast kokkuõmmeldud jäletis liikvorist limase käega sinu järele kahmab ei ole kuidagi kratimõiste alla liigituv. Minu meelest vähemalt Golem on muidu juudi mütoloogia leidus ja nagu ma otsingu pealt vaatan: jäänud ka raamatutes tõlkimata kujule: http://www.raamatukoi.ee/cgi-bin/raamat?1419 http://www.raamatukoi.ee/cgi-bin/raamat?115584 Postitas Mutabor 17:11 1. Okt 2007 Irve kirjutas: See, et kas sa paned mingi maagilise ruuni savikujule otsaette või annad kuradile veretilkasid võib rahulikult — see tundub pigem kosmeetiline erisus olema. Kui annad kuradile veretilkasid, siis teed sa kuradiga vahetuskaupa, et ta su soovi täidaks. Kui kraabid ise maagilise ruuni (ja lisad vajadusel tuhastatud või mittetuhastatud kabalistlike märkidega paberitükikesi), siis on sul endal väge, et monstrum liikuma panna. Minu meelest päris suur vahe. Golem on siiski üsna kitsalt juudi mütoloogiaga seotud nähtus. Ja seepärast ei ole õige teda kratiks tõlkida. Materjal ka erinev - pole nagu kuulnud, et kratte savist tehtaks. Postitas Irve 18:34 1. Okt 2007 Ärgem laskugem mütoloogiafoorumisse Krati sõnaga saab golemi olemust edasi anda neile kellel golemi olemus hägune on. Mis puutub golemi kitsalt juudi mütoloogiasse seostuvaks nähtuseks tembeldamist -- sellega ma päris nõus ei ole -- ta oli algselt suhtkoht too üks konkreetne, siis tuli D&D ja käkkis selle ülla idee ära igasuguste põnevate köis-, kristall-, liha-, vorsti- ja kalagolemitega. Kui tutvud Ravenlofti golemiraamatuga, on minu väide kosmeetilisest erinevusest põhjendatud (golemi äratamiseks on nii kolm tilka verd, maagiline äratamisviis kui too vanaaegne müüt, kus kujur omale ideaalse emase valmis tegi ja ta elusaks unistas). Ma absoluutselt olen muide nõus, et golemi võiks sõnana võtta eesti keelde sama moodi, kui ta on inglise keeles. Postitas zarvik 20:06 1. Okt 2007 Selle vastu, et jätta see tõlkimata kujusse, nagu seda juba nii mõnigi kord tehtud on, ei saa mulgi miskit olla. Avastus lihtsalt enda jaoks selles, et golemil kui ka kratil nii mõndagi ühist on ja üht vabalt teise seletamiseks kasutata saab. (kas seletada võõramaalastele kes on kratt või kirjandusvõõrale eestlasele golemit). Mõlemid hunnik elutut millele nö hing sisse puhutud - erinevus tuleneb pigem etnilistest erinevustest imo , ms on ka täiesti loogiline. Ja tahaks siiralt koputada mõne inimese südametunnistusele: mõiste "Golem" on eesti kirjanduses juba üle kümne aasta olemas, aga leida pole seda ei võõrsõnade leksikonist, õigekeelsus sõnaraamatust jms Postitas Mutabor 14:04 5. Okt 2007 Irve kirjutas: Krati sõnaga saab golemi olemust edasi anda neile kellel golemi olemus hägune on. Ma arvan, et tulemuseks on järjekordne segadus terminite teemal. Irve kirjutas: Ma absoluutselt olen muide nõus, et golemi võiks sõnana võtta eesti keelde sama moodi, kui ta on inglise keeles. See juba on niimoodi. Vt http://www.raamatukoi.ee/cgi-bin/raamat?1419 Postitas Mutabor 14:06 5. Okt 2007 zarvik kirjutas: Mõlemid hunnik elutut millele nö hing sisse puhutud Noh, Vana Testamendi järgi vastab sellele definitsioonile kõik, mis Maa peal liigutab Elustatud elutut on veel igasuguseid peale golemi. Tolkieni trollid näiteks ka. Tõlgime krattideks? Postitas Irve 14:13 5. Okt 2007 Mutabor kirjutas: See juba on niimoodi. Vt http://www.raamatukoi.ee/cgi-bin/raamat?1419 Oleksid viitsinud lugeda kogu teemat oleksid näinud, et ma juba viitasin täpselt samasse kohta. Urr. Postitas sandersa 15:05 5. Okt 2007 kratti ja paharetti saaks pigem seostada goblini mitte golemiga. golem on jah ikka rohkem selline ajudeta kehatu olend,mis võin ükskõikmillest kuju võtta Äkki oleks ''Mürakas'' sellele parem tõlge OT:ise D&D'st midagi küll ei tea,nii et ärge vihastuge Postitas zarvik 16:05 5. Okt 2007 jah tõepoolest, seda sõna on kasutatud.... aga sõnaraamatutes pole sellest õrna haisugi ehk siis tegelikult keeles see ei eksisteeri. Ja see teema ei ole ju nii pikk ei suudaks eelnevaid postitusi lugeda. Iseenesest ainuke probleem mida mina näen, on see millele ka Irve esimeses postituses viitas - Kratil on pahareti staaz ning ta poleks hm suure ligase tapjana just väga tõsiseltvõetav. Kui keegi midagi paremat ei oska välja pakkuda võib alati jääda ka otsetõlke juurde ja selle teema suletuks lugeda Postitas Irve 16:33 5. Okt 2007 Postitas Mutabor 23:54 5. Okt 2007 Irve kirjutas: Oleksid viitsinud lugeda kogu teemat oleksid näinud, et ma juba viitasin täpselt samasse kohta. Urr. zarvik kirjutas: sõnaraamatutes pole sellest õrna haisugi ehk siis tegelikult keeles see ei eksisteeri. No see nüüd küll nii ei ole. Uued sõnad ikka liiguvad elavast keelest sõnaraamatutesse, mitte vastupidi. Postitas ohpuu 18:34 6. Okt 2007 tõepoolest. golemit on mõistlik tõlkida golemiks. Gustav Meyrinki "Golemi" kaudu toda looma põhiliselt tuntaksegi. umbes samuti kui zombit "The Night of the Living Dead" filmi järgi. kysimus taas kord partikularismist, universalismist ja lokaliseerimise mõistlikust astmest. golem on inimkujuline ja inimsuurune, kratt pigem mitte. kratt lendab tulihännana taeva peal, golem kõnnib ikka omal jalal, vist. ja golemi tegemine on ikkagi high-tech kratiga võrreldes. ja protsess on parasjagu spetsiifiline, et tunnistada Praha kabalistlike rabide või kelle tahes patenti ning kaubamärki. Irve kirjutas: Samas on krati ja golemi sarnasus piisavalt suur, et kaaluda.


Viis küsimust Kalle Visterile | Kultuuriministeerium Avaleht Uudised Viis küsimust Kalle Visterile Viis küsimust Kalle Visterile 30. mai 2018 - 10:58 Kalle Vister. Foto: Erakogu Rahavakultuuri Keskus sai endale uue juhi. 1. juunil 2018 alustab aasta lõpuks Viljandisse koliva asutuse juhina tööd Kalle Vister. Uurisime, mis mehega on tegu ja millised on tema plaanid keskuse juhina. Palun kirjeldage veidi oma tausta, millised on Teie senised töökogemused ja mis motiveeris Teid sellele ametikohale kandideerima? Peale Tallinna Pedagoogilise Instituudi lõpetamist 1984. aastal, asusin tööle Valgamaal asuvasse Ala kooli, kus töötasin ühe aasta õpetajana ja seejärel 14 aastat direktorina. Peale seda olin 10 aastat Karksi-Nuia Gümnaasiumi direktor. 2010. aastal sai minust Valga Maavalitsuse haridus- ja kultuuritalituse juhataja. Peale maavalitsuste tegevuse lõpetamist eelmise aasta lõpus, tuli leida uusi väljakutseid. Kuna maavalitsuse töös oli minu vastutusalas ka maakonna kultuurivaldkonna koordineerimine ja kultuurivaldkonna arengukava koostamine, siis arvasin, et oman teadmisi ja pädevust regionaalsest kultuuri korraldusest. Kandideerisin ja osutusin valituks. Peagi selgus, et praegune direktor sellel kohal jätkata ei soovi. Kaalusin põhjalikult ja otsustasin kandideerida. Mind motiveeris kõige enam seda väljakutset vastu võtma asutuse kolimine Viljandisse. Kuna elan Tõrva linnas, siis töökoha kaugus elukohast ei ole suur. Nagu öeldud, Rahvakultuuri Keskus kolib peagi Viljandisse. Mida see asutusele kaasa toob ja millised on Teie jaoks uue ameti suurimad väljakutsed? Kindlasti on kolimine organisatsioonile suur muudatus. Juhilt nõuab see teadlikku muutuste juhtimist organisatsioonis ja personalipoliitika arendamist. Põnev on organisatsiooni töörütmi käivitamine täiesti uues olukorras. See on huvitav, aga samas ka väga suur vastutus. Pean oluliseks, et säiliks paindlik üleminek ühest olukorrast teise nii, et töörütm ei saaks häiritud. Kuna enamus keskseltse asuvad Tallinnas, siis lahendamist vajab koostöö säilimine keskseltsidega. Analüüsimist vajab koolituste korraldus. Oluline on koostöös Riigi Kinnisvara AS-ga luua töötajate ootustele vastavad töötingimused uues hoones. Kindlasti on võtmeküsimusteks koostöövõrgustiku loomine Viljandi kultuuriasutustega (Pärimusmuusika Keskus, TÜ Kultuuriakadeemia, Ugala Teater jne) ja koolituste arendamine nii Tallinnas kui Viljandis, mis nõuab Tallinnas koolitusosakonna filiaali loomist, et säiliks koostöö keskseltsidega. Mis on Teie arvamus, kas Viljandi on Rahvakultuuri Keskusele tegutsemiseks õige koht? Mina arvan, et Viljandi on Rahvakultuuri Keskusele tegutsemiseks õige koht, sest palju analoogse tegevusega asutusi asub Viljandis. Suuremat ja sügavamat koostööd nii koolitustegevuse kui kultuurikorralduse arendamise osas näen Viljandi Kultuuriakadeemiaga. Teil on oma eelnevast tööelust kaasa võtta hea kogemus ja arusaam sellest, millised on kultuurist osa saamise võimalused väljaspool suuremaid linnasid. Millisena te näete Rahvakultuuri Keskuse rolli selles valdkonnas, kas keskusel oleks võimalus oma tegevusvälja laiendada ja regionaalsel tasandil kultuurist osa saamisele kaasa aidata? Rahvakultuuri Keskusel koos oma maakonna rahvakultuuri spetsialistidega on oluline roll selles, et pärast haldusreformi maakonna arengukavad ja strateegiate koostamised ei jääks kultuurikorralduse arengustrateegias tagasihoidlikuks valdkonnaks. Spetsialistide kaasamine arengustrateegia koostamise protsessi on väga oluline. Uute koostöövõrgustike loomised või arendamised maakondades on hetkel väga tähtis osa Rahvakultuuri Keskuse töökorraldusest. Laienduse osas näen, et oleks vaja etenduskunstide suurendamist maakondades. Hetkel on meil ainult programm „Teater maal“. Ja lõpetuseks, mis on need teemad, mis Teil väljaspool tööd silma särama löövad? Kuna tegelen ise aktiivselt kultuurivaldkonnas, löön kaasa näiteringis ja estraadiringis, siis silma lööb särama enda panus kohalikku kultuuriellu. 23.10.2018|Kultuuriministeerium Euroopa kultuuripealinna tiitlile jäävad kandideerima Narva ja Tartu Euroopa kultuuripealinna tiitlile jäävad kandideerima Narva ja Tartu, konkurentsist langes Kuressaare. Sellisele otsusele jõudis sõltumatu rahvusvaheline ekspertkomisjon, kes hindas kolme konkureeriva Eesti linna taotlusi kahepäevasel kohtumisel Tallinnas. 22.10.2018|Kultuuriministeerium Kultuuri ja spordi rahastamine muutub mugavamaks ja selgemaks Riigikogu kiitis eelmisel nädalal heaks hasartmängumaksu seaduse ja Eesti Kultuurkapitali seaduse muutmise seaduse eelnõu. Kultuuriministeeriumi kommunikatsiooniosakonna juhataja Meelis Kompus selgitab, et kultuurile ja spordile mõeldud raha ära ei kao, spordis summad hoopis suurenevad. 56494632


text: Kevadel avaldatud lugu «Friday» oli Youtube'is vaadatud 170 miljonit korda, kuni see autoriõiguste pärast Youtube'ist eemaldati. Rebecca on ise soovi avaldanud, et teda muusikuna tõsiselt võetaks. «Ma ei taha, et mind tuntaks igavesti kui «Friday»-tüdrukut. Loodetavasti hakatakse mind teadma kui Rebecca Blacki. Olen alati tahtnud saada tõeliseks artistiks,» ütles 14-aastane neiu. Vaata uut videot! Kas «My Moment» on parem kui «Friday»?


17. Samal ajal on vaja luua efektiivse reageerimise mehhanism nende õiguslike probleemide lahendamiseks, mis lähitulevikus Eesti ette kerkivad. Infoühiskonna arengu seisukohalt on oluline, et õigusloome puudujääkidest tekkinud tühimikud kaotatakse võimalikult kiiresti, sest see tõstab oluliselt Eesti arengu kiirust liikumisel infoühiskonna poole, tagab Eesti majanduse konkurentsivõime ja lõppresultaadina viib inimeste heaolu tõusule.


text: «Sellest hoolimata ei väidaks ma, et Eesti erakondade sisedemokraatia lääne keskmise erakonnaga võrreldes midagi eriskummalist oleks. Sisedemokraatia on asi, millega on kõikjal alati probleeme. Ei saa öelda, et Eesti erakonnad oleks vähem demokraatlikumad kui Läti või Soome omad,» hindas Lumi. «Ma arvan, et sisedemokraatia on Eestis praeguseks muutunud,» sõnas Lumi. «Res Publicas olid need kandideerimise reeglid omal ajal väga jäigad ja selgelt paigas. Reeglid peaksid erakonna sees kindlasti olema maksimaalselt paigas. Iseküsimus, kas need peaksid olema igal erakonnal samasugused.» Nimelt võib Lumi sõnul eristada kolme-nelja erakonna juhtimismudelit, millest tulenevad ka sisedemokraatia tüübid ja tüüphäired. Nii kujuneb tugeva juhiga erakonnas teistsugune sisedemokraatia kui grupikeskse juhtimisega erakonnas. «Kõige selgem näide sisedemokraatiast ongi see, et kõik erakonnad, milles on suuremad sisemised lahkhelid olnud, on pidanud oma debatti ka avalikkuse ja meedia vahendusel. See on positiivne.» Viimane näitab Lumi sõnul ilmekalt, et erakondadele endale on oluline, et nende valikud ühiskonnale läbipaistvad oleksid. Tänases Postimehes kirjutas ajakirjanik Kalle Muuli, et erinevalt näiteks USA presidendivalimistest, kus on pikka aega enne valimisi teada kandidaadid ja nende vaated, valitseb Eestis erakondade sisevalimisel manipuleerimist võimaldav ebamäärasus. Muuli nentis IRL-i näitel, et demokraatia ei peaks tähendama ainult võimalust hääletada, vaid ka seda, et hääletajad saavad on oma arvamuse aegsasti kujundada. Samuti võiks Muuli sõnul enne valimisi lukku panna isikute nimekirja, kel on erakonna sisevalimistel hääletamisõigus, et vältida «viimase minuti manipuleerimist» hääletajatega.


text: Balti matšil jäid Eesti noored napilt teiseks | Eesti Tennise Liit Jälgi mängu25. jaanuar 2020 Elena Malõgina, Katriin Saar, Valeria Gorlatš Liepaja WTT 15 000 Valdimir Ivanov Kazan WTT 15 000 Balti matšil jäid Eesti noored napilt teiseks Nädalavahetusel toimus Vilniuses SEB Futures Tennis Cup 2019, kus Baltiriikide noored tennisistid omavahel mõõtu võtsid. Tasavägises heitluses pälvis Eesti Leedu järel teise koha. Turniiril osalesid kolme vanuserühma poisid ja tüdrukud – kuni 11-, kuni 13- ja kuni 15aastased. Eestit esindasid kuni 11aastastest Edwin Averjanov, Kristofer Karis, Katriin Reinvald ja Jasmine Shein, kuni 13aastastest Sten Hiiesalu, Georg Strasch, Grete Gull ja Maarja Leinštrep ning kuni 15aastastest Erko Nigula, Villem Aadamsoo, Mariela Pluutus ja Victoria Maria Mändma. Treeneriteks olid Valeria Gorlatš ja Nadja Shein. Lätlasi võitsid eestlased 10:8. Võidupunktid tõid Averjanov, Strasch, Gull, Leinštrep, Nigula ja Mändma üksikmängudes ning Averjanov / Karis, Hiiesalu / Strasch, Gull / Leinštrep, Pluutus / Mändma paarismängudes. Leedukatega jäi seis 9:9 viiki. Selles matšis olid eriti tugevad kuni 11aastased Eesti noored, kes võitsid kõik kohtumised. Ülejäänud kolm võitu said Strasch ja Leinštrep üksikmängus ning Hiiesalu / Strasch paarismängus.


PHILIPS 55BDL5055P/00 HIND | kaup24.ee Toote kirjeldus: Philips 55BDL5055P/00 Üldine informatsioon tootest: Philips 55BDL5055P/00 55bdl5055p00 RCA, Audio L/R, „Wi-Fi“ moodul Selle toote tellijad on ostnud ka: Philips 55BDL5055P/00 Küsimused ja vastused toote kohta: Philips 55BDL5055P/00


(7) Jäätmete põletamine väljaspool selleks ettenähtud kohti on keelatud.


text: Illüürlased olid indoeuroopa hõimud, kes alates pronksiaja lõpust 2. aastatuhande lõpul eKr elasid Illüürias – antiikaegses piirkonnas Aadria mere idarannikul ligikaudu tänapäeva Albaania ja endise Jugoslaavia kohal. Appianuse järgi elasid illüürlased Makedooniast ja Traakiast ida pool Haooniast ja Tesprootiast (praegune Lääne-Kreeka) põhja pool, ulatudes idas ja põhjas Doonau jõe ja Pannooniani. Illüürial ei olnud siiski selgeid piire. Illüüria tüüpi esemeid on leitud ka Itaalia idarannikult. Illüürlased ei moodustanud ühtset rahvast, vaid koosnesid paljudest iseseisvatest hõimudest, keda ühendas rassiline ja keeleline sugulus. Hõime valitsesid pealikud. Nende kultuurist, keelest ja päritolust räägivad antiikallikad vähe. Illüürlased olid karjakasvatajad ja kaevandajad ning kauplesid nii omavahel kui ka naaberrahvastega. 4.-3. sajandini võtsid illüürlased ette rüüste- ja röövretki mõned hõimudest, liburnid ja ardiaid, olid tuntud ka mereröövlitena. Piraatlusel oli nende hõimude majanduses tähtis osa. Just mereröövimise tõttu olid illüürlased kreeklastele ja roomlastele pinnuks silmas. Pidevad rünnakud Itaaliast pärit laevadele tõidki lõpuks kaasa Illüüria vallutamise roomlaste poolt. Päritolu Ilmselt olid illüürlased välja rännanud tänapäeva Türgi aladelt. Ometi ei ole antiiktekstides sellisest rändest otseselt juttu. Homerose Iliase järgi olid troojalastel liitlased, kes võitlesid Trooja sõjas koos nendega ahhailaste vastu. Need olid dardaanlased ja paioonlased. Teisi samanimelisi rahvaid ei ole. Need illüürlased võisid olla troojalaste sugulased või olidki troojalased, sest Iliase järgi oli Dardanos Trooja asutaja ja dardaanlaste esivanem. Pealegi on mõned Trooja lähedalt leitud esemed illüüria tüüpi. Teine antiikallikas, mis räägib illüürlaste Türgi päritolu kasuks, on Egiptusest. 13. sajandil eKr pidas Egiptuse vaarao Ramses II lahingu hettidega ülemvõimu pärast Süürias. Ka hettidel olid liitlased, keda egiptlased nimetasod Drdny. Peale Illüüria dardaanlaste sarnase nimega rahvast ei ole. Kui dardaanlased ei olnud hettide sugulased, pidid nad nendega läbi käima kui naabrid. Peale selle on illüürlastega seostatud Väike-Aasias antiikajal elanud früüglastega ning samastatud neid brüügidega, kes elasid kunagi Makedoonias või Traakias. Illüürlaste Türgi-päritolu kinnitab ka see, et nad saabusid Balkani poolsaarele (kindlasti ida poolt) 13. sajandil eKr, mis langeb ajaliselt enam-vähem kokku Trooja langemisega, hettide kuningriigi lõpuga ning rahvaste rändamisega Vahemere idarannikult pronksiaja lõpul ja rauaaja alguses. Illüüria tüüpi esemeid on rohkesti leitud ka palju varasemast ajast. Usund Mõnede illüüria hõimu- ja kohanimed viitavad totemismile. Delmaatide nimi paistab olevat seotud albaania sõnaga delmë – lammas ning taulantide nimi sõnaga dallendyshë – pääsuke. Kohanimi Ulqin on seotud albaania sõnaga ujku – hunt. Illüüria jumalused olid seotud kindlate hõimudega või piirkondadega. Anzotica oli liburnide armastusjumalanna. Bindus oli japoodide allikate- ja järvedejumal. Delmaatide jumalused olid piiride kaitsja Vidasus ja tema kaaslanna neitsite jumalanna Thana ning sõjajumal Armatus. Illüüria linnal Rhizonil (praegune Risan Tšernogoorias) oli kaitsejumal Medaurus, keda kujutati piigiga ratsanikuna. Illüürlased ohverdasid ka inimesi. Arrhianos räägib illüüria pealikust Kleitusest, kes vahetult enne lahingut Aleksander Suurega ohverdas kolm poissi, kolm tüdrukut ja kolm oinast. Illüürlaste kalmed olid enamasti kääpad. Kääpa kõrgus sõltus maetava tähtsusest. Pereliikmete kääpad ümbritsesid perekonnapea oma. Illüürlaste kalmetest on leitud relvi, ornamente, rõivaid ja savinõusid. Need pandi tulevaseks eluks hauda kaasa. Kalmetest leitud esemed viitavad keskmisest rikkamatele matustele, mis on Hallstatti kultuuri tunnus. Hõimud Illüürlased jagunevad itali-illüüria, keldi-illüüria, traakia-illüüria, helleni-illüüria ja pärisillüüria hõimudeks. Itali-illüürlased Itaalia idarannikul elas hõime, kelle illüüria päritolu on vaidluse all. Nende seas olid messapid ja japüügid Lõuna-Itaalias, pikentid Kesk-Itaalias ja venetid Kirde-Itaalias. Arvatakse, et messapid, kes elasid praeguse Apuulia alal Itaalia kontsal, kõnelesid illüüria dialekti. Antiikesemete pealdised näitavad, et messapite ja Aadria mere taguste illüürlaste pärisnimed olid sarnased. Kuigi pole selge, kas messapi keel oli illüüria päritolu, viitavad kultuurilisele lähedusele messapitele omistatavad tööriistad. Messapite naabriteks olid japüügid. Nende nimi sarnaneb Balkani keldi-illüüri hõimu japoodide nimega. Võib-olla pärinevad japüügid Itaalia idarannikule rännanud japoodidest. Pikentid elasid Kesk-Itaalias ning arheoloogilised andmed annavad tunnistust tugevast illüüria elemendist. Paljud kalmed on väga sarnased pärisillüüria meresõitjate liburnide omadega, kes liikusid ka Itaalia rannikul. Kirde-Itaalias elasid venetid, kes andsid nime Veneetsiale. Venetite illüüria päritolu pole kindel. Võib-olla on venetite illüüriapärased pärisnimed laenulised. Igatahes võib arheoloogiliste andmete põhjal otsustada, et illüürlased rändasid Itaaliasse või tegid sinna rüüsteretki. Keldi-illüürlased Illüürlased Sava jõest põhja pool ja jõe ääres segunesid keltidega ja võtsid omaks keldi elulaadi. Keldid hakkasid Drava ja Sava jõe vahelisele alale, mis ulatub Ida-Horvaatiast Lääne-Serbiani, tungima 4. sajandil eKr. Nende jõgede vahelist ala tunti kunagi Pannoonia nime all. Arvatakse, et Pannoonia sai nime illüüria hõimult pannoonlastelt. Antiikautorid kasutasid Pannoonia nime tõenäoliselt geograafilise, mitte etnilise nimena. Nimi võis tulla ka traakia-illüüria hõimust paioonidest ehk paioonlastest, kes kunagi elasid Põhja-Makedoonias. Appianuse järgi puudus Pannoonia elanikel keskvõim. See võis tähendada, et Pannoonias elas mitu hõimu, nagu näiteks breukid ja skordiskid. Need hõimud pidid olema üksteisest sõltumatud ning nende seas pidi puuduma domineeriv hõim, nii et Pannoonia pidi olema lihtsalt kohanimi ning pannoonlased selle koha asukad. Breukid elasid Sava kaldal Põhja-Bosnias ning see hõim mässaski Rooma okupatsiooni vastu Pannoonias Bato juhtimisel 14. aastal eKr ja 6. aastal pKr. Roomlased lõid breuke skordiskide kaasabil. Skordiskid elasid Põhja-Serbias Sava ja Drava jõe ühinemiskohas. Nimi lubab oletada, et nad olid pärit Skordose mäeahelikust, mis asub Albaanias ning Lääne-Makedoonias. Antiikautorid nimetavad skordiske verejanuliseks rahvaks, kes tõid inimohvreid ja jõid inimkoljudest. Suurt keldi mõju on leitud ka kunagi Horvaatias Lika tasandikul elanud japoodide territooriumil. Strabon]i järgi olid nende turvised keldipärased, tätoveeringud aga illüüriapärased. Traakia-illüürlased Illüürlased olid tõenäoliselt traaklaste sugulased. Agriaane, triballe ja paioone peeti nii illüürlasteks kui ka traaklasteks. Herodotos võrdles illüürlasi kui toorest ja barbaarset rahvast traaklastega. Triballid, kes elasid Loode-Bulgaarias, sõdisid Philippos II valitsemise ajal Makedooniaga. Pärast vallutamist Rooma poolt käisid nad alla. Agriaanid, kes kunagi elasid Ida-Serbias, astusid liitu Makedooniaga ning nende pealik Langaros osales koguni Aleksander Suure pealetungis Illüüriale. Paioonid ehk paioonlased elasid kunagi Põhja-Makedoonia territooriumil. 4. sajandil olid paioonlased sõjalises konfliktis Makedooniaga, kes hõivas mõned paioonlaste linnad. See nõrgestas paioonlasi, nii et nad lõpuks liideti Makedooniaga ning helleniseeriti. Helleni-illüürlased Kreeklased helleniseerisid palju ümbruskonna rahvaid, sealhulgas illüürlased ja makedoonlased, kes võib-olla olid traakia või koguni illüüria päritolu. Illüüria lõunaosas, Epeiroses, oli mitmeid helleniseeritud illüüria hõime, nagu näiteks haoonid ja molossid. Need hõimud assimileeriti arvatavasti sellepärast, et Epeirose (praegune Lõuna-Albaania ja Lääne-Kreeka) taga asetses kreeklaste kontrolli all olev Kérkyra saar, millele juurdepääsuks oli tarvis kontrollida ka Epeirost. Põhja-Albaania Vlore ja Tepellene piirkonnas elasid kunagi haoonid. Appianus mainib oma Illüüria kirjelduses haoonide maad Haooniat lõunapiirini. Haoone peeti rahvaks, kes teab vähe põlluharimisest ja sööb keetmata toitu. Kõige vägevamad ja mõjukamad helleni-illüüria hõimud olid molossid, kes kunagi elasid Albaania ja Kreeka piirialadel. Nad olid põhjaillüürlastega kord konfliktis kord rahujalal. Ajuti kontrollisid nad Lõuna-Illüüriat kuni Shkumbini jõeni. Pärisillüürlased Kõige tuntumad on Illüürias elanud pärisillüüria hõimud, keda võib kindlasti pidada illüürlasteks. Ardiaid, kes olid kunagi sisemaahõim, olid keltide surve tõttu sunnitud elama asuma Aadria mere rannikule praeguse Tšernogooria alale. Strabon arvab ardiaid kõrvuto autariaatide ja dardaanidega kõige tugevamate hõimude hulka. Ardiaid said vägevaks hõimuks 3. sajandil eKr ning sattusid piraatluse ning liidu tõttu Makedooniaga konflikti Roomaga, kes alistas nad 168 eKr. Nende riismed suruti sisemaale tagasi ning nad kadusid ajaloost. Arrhianos mainib, et autariaadid kavatseid rünnata Illüüriasse tungiva Aleksander Suure vägesid. Strabo nimetas praeguse Bosnia ja Serbia piiril elavaid autariaate kõige vägevamateks illüürlaste seas. Ardiaid sõdisid selle hõimuga soolakaevanduste pärast ning said nendelt lüüa. Dardaanid ehk dardaanlased olid Straboni järgi "nii üdini metsikud, et nad kaevasid oma sõnnikuhunnikute alla koopaid ja elasid seal". Strabon mainib ka nende muusika- ja tantsuarmastust. Dardaanid elasid praeguse Kosovo ja Lõuna-Serbia aladel. 4. ja 2. sajandil oli neil palju konflikte Makedooniaga. Lõpuks nad alistati ardiaide ning hiljem roomlaste poolt. Nende nime seostatakse albaania sõnaga dardhë, mis tähendab pirni. Delmaatid ehk dalmaatslased elasid Lõuna-Horvaatia rannikul ning tulid ajaloo areenile Rooma vallutuste ajal. Delmaadid vallutati roomlaste poolt ühena viimastest illüüria hõimudest 9 pKr. Enheelid kontrollisid suuremat osa Lõuna-Illüüriast ning olid oma vägevuse tipul 8. ja 7. sajandil eKr. Nad rajasid esimesena illüürlastest riigi või õigemini hõimuriigi (Ohridi järve ümber Albaanias). Enheelid sõdisid ümbruskonna kreeklastega. Herodotose järgi paistab, et just nemad ründasid Apolloni templit Delfis. Meresõitjaid liburne nimetati Aadria mere peremeesteks. Nad elasid kunagi Põhja-Horvaatia rannikul ning ümberkaudsetel saartel. Hiljem võtsid roomlased kasutusele nende kiired purjelaevad ning nimetasid need liburnide järgi. Kõige varajasem konflikt kreeklaste ja illüürlaste vahel leidis Straboni teatel aset siis, kui korintlasel Hersikratesel õnnestus liburnid Kérkyra saarelt välja ajada. Liburnide ühiskond võis olla matriarhaalne. Kreeka meremehe Skylaxi teatel domineerisid liburnide juures naised. Neil oli seksuaalne vabadus igaühe suhtes, kes neile meeldis. Varro kinnitab seda liburnide vallaliste naiste kohta. Taulantid elasid tänapäeva Kesk-Albaanias. Nad olid võõrvõimuvastase vastupanu juhid. Thukydidese teatel olid taulantid segatud Peloponnesose sõjale eelnenud sündmustesse: nad vallutasid kreeklastelt Epidamnose linna (praegune Durrës). Arrhianose teatel panid nad 335 eKr vastu Aleksander Suure võimule Illüürias. Rooma-Illüüria sõdade ajal olid taulantid üllataval kombel roomlaste poolel. Vaata ka Illüüria keel Rahvad Euroopa esiaeg Euroopa vanaaeg Albaania ajalugu


text: Edward Benjamin Britten (22. november 1913 Lowestoft, Suffolk – 4. detsember 1976 Aldeburgh, Suffolk) oli inglise helilooja ja pianist. Teda peetakse Inglismaa suurimaks heliloojaks pärast Henry Purcellit ja 20. sajandi üheks suuremaks klassikalise muusika heliloojaks. Elulugu Oma esimesed heliteosed kirjutas ta juba 9-aastaselt. Kooliajal sai ta õpetust klaverimängus ja kompositsioonis. Ta võitis stipendiumi Londoni Kuninglikku Muusikakolledžisse. Seal õppis ta klaverit ja kompositsiooni ning lõpetas selle õppeasutuse 1933. aastal. Mõni aeg hiljem algas Britteni tutvus luuletaja Wystan Hugh Audeniga, kes ei mõjutanud teda mitte üksnes isiklikult, vaid ka kunstiliselt. Britten viisistas mõned Audeni luuletused. Britteni esimene menuteos oli 1937. aastal Salzburgis esiettekandele tulnud "Variations on a Theme of Frank Bridge". Kui 1939. aastal algas Teine maailmasõda, lahkus Britten veendunud patsifistina Euroopast ja siirdus Ameerika Ühendriikidesse. Ent 1942. aastal tuli ta tagasi, kuigi sõda ei olnud lõppenud. Detsembris 1962 lõpetas ta "Sõjareekviemi" ("War Requiem"), mida peetakse tema meistriteoseks (kuigi paljude kriitikute meelest on see liiga emotsionaalne) ning üheks tähtsamaks inglise kooriteoseks üldse. 1948 asutas Britten Aldeburghi festivali. Looming Britten ei kohkunud küll tagasi modernsetest tehnikatest, kuid paigutas end suurde muusikatraditsiooni. See väljendus muuhulgas tema austuses Henry Purcelli vastu. Ühes oma tuntumas teoses "Young Persons' Guide to the Orchestra" ("Noorte teejuht orkestri juurde", 1946) kasutas ta ühte Purcelli teemat. See teos oli mõeldud saateks Briti riiklikult rahastatud õppefilmile "Instruments of the Orchestra" ("Orkestri pillid"). Teose alapealkiri on "Variations and Fugue on a Theme of Purcell" ("Variatsioonid ja fuuga Purcelli teemale"). Britten võtab keskseks teemaks ühe meloodia Henry Purcelli "Abdelazarist". Igale orkestripillile annab ta oma variatsioonid, alustades puupuhkpillidest ning minnes edasi keelpillide, vaskpuhkpillide ja lõpuks löökpillide juurde. Seejärel toob ta kogu orkestri fuugas jälle kokku ja töö lõpetuseks kordab teemat. Filmis oli suuline kommentaar, kuid kontsertesitustel ja helisalvestustel jäetakse see ära. Teised Britteni tuntumad teosed on ooper "Peter Grimes" ja "Suveöö unenägu" William Shakespeare'i tekstile. Mõned Britteni teosed põhinevad briti rahvalauludel, ja nagu ka paljud tema ooperirollid, olid need kirjutatud tema partnerile tenor Peter Pearsile. Britten oli ka korralik pianist ning kandis mõnikord klaveril ette kammermuusikat ja saatis kammerlaule. Kuid kui "Klaverikontsert" (1938) ja "Diversioonid" ("Diversions") klaverile ja orkestrile (kirjutatud 1940. aastal Paul Wittgensteinile) ja veel mõned teosed välja arvata, kirjutas ta siiski võrdlemisi vähe klaverimuusikat ja ühes 1963. aasta intervjuus BBC-le on ta öelnud, et on pidanud klaverit taustapilliks. Tunnustus 1976 sai ta eluaegseks peeriks. Paljude teiste autasude seas sai Britten Teenete ordeni (Order of Merit), seda kolmanda heliloojana Edward Elgari ja Ralph Vaughan Williamsi järel. Ta on pälvinud Taani kõrgeima muusikalise tunnustuse – Léonie Sonningi muusikaauhinna, mida annab välja Lonie Sonning Music Foundation. Hinnang Kui ilmusid Britteni esimesed teosed, oli Inglise muusikakriitika suhtumine väga tagurlik. Esimese briti heliloojana, kes pööras selja traditsioonilisele inglispärasusele ja võttis täielikult omaks Mandri-Euroopa kultuuri, kohtas Britten suurt vaenulikkust nende poolt, kelle meelest tema muusika oli liiga kaval. Samuti kadestati tema kiiret menu kirjastajate ja plaadistajate juures. Teosed Muusika kuulsale dokumentaalfilmile Londoni peapostkontorist "Night Mail" ("Öine post", 1936; Wystan Hugh Audeni sõnadele) Variations on a Theme of Frank Bridge (Variatsioonid ühele Frank Bridge'i teemale, 1937) Ceremony of Carols (Koraalitseremoonia, 1942; koorile, soolohäältele ja harfile - kirjutatud jõulupühadeks tagasiteel USA-st Inglismaale) Serenade (Serenaad, 1943) Peter Grimes (1945; ooper, mis põhineb Suffolki kaluri George Crabbe'i poeemil The Borough) The Young Person's Guide to the Orchestra (1946) The Rape of Lucretia (Lucretia teotamine, 1946; ooper) Albert Herring (1947; ooper Guy de Maupassant'i novelli Le Rosier de Madame Husson järgi) Billy Budd (1951; ooper, libreto Herman Melville'i järgi) Gloriana (1953; ooper kuninganna Elizabeth II kroonimise puhuks) Turn of the Screw (Kruvi keere, 1954; ooper Henry Jamesi jutustuse põhjal) Noye's Fludde (1958; ooper) A Midsummer Night's Dream (Suveöö unenägu, 1960; ooper William Shakespeare'i järgi) War Requiem (Sõjareekviem, 1961-1962; sopranile, tenorile ja baritonile, segakoorile, poistekoorile, orelile ja orkestrile) Curlew River (Koovitaja jõgi, 1964; ühel Jaapani no-näidendil põhinev religioosne mõistujutt solistidele, koorile ja kammerorkestrile) The Burning Fiery Furnace (1966; religioosne mõistujutt kolmest mehest tulises ahjus Taanieli raamatu järgi solistidele, koorile ja kammerorkestrile) Viited Välislingid Katkendid raadiointervjuudest 109 portreed National Portrait Gallery's. Suurbritannia heliloojad Sündinud 1913 Surnud 1976


President Ilves avaldas Türgi riigipeale kaastunnet President Toomas Hendrik Ilves saatis kaastundeavalduse Türgi presidendile Abdullah Gülile seoses Türgi idaosa täna varahommikul tabanud tugeva maavärinaga. „Avaldan sügavat kaastunnet laastavas maavärinas hukkunute perekondadele ja sõpradele,“ kirjutas president Ilves, saates kaastundesõnad ka kõigile vigastatutele, nagu ka neile, kes maavärina tõttu kaotasid oma kodud. “Hea kolleeg, oleme oma mõtteis koos Türgi rahvaga sel raskel ajal.” Ida-Türgit tabas esmaspäeval 6-magnituudine maavärin, milles on esialgsetel andmetel hukkunud 60 inimest.


(2) Konkursikuulutus peab sisaldama vähemalt järgmiseid andmeid:


text: Apollo 16 Lend startis Kennedy Kosmosekeskusest 16. aprillil 1972 kell 17.54,00 UT. Meeskond jõudis Kuule 21. aprillil kell 2.23,35, lahkus sealt 24. aprillil kell 1.25,48 ja jõudis Maale tagasi 27. aprillil kell 19.45,05. Lend kestis kokku 265 tundi, 51 minutit ja 5 sekundit ehk 12 päeva, 13 tundi ja 52 minutit. Erinevalt eelmistest Apollo lendudest laskus Apollo 16 kuumoodul mägisele alale. Selgus, et seda ala polnud geoloogiliselt kujundanud vulkanism, vaid see oli täis kokkupõrgete tulemusena moodustunud kivimeid (bretšat). Apollo 16 lend näitas, et Kuu mäestikke on meteoriidid kujundanud rohkem kui vulkaanid. Young ja Duke väljusid Kuu pinnale kolm korda, veetes seal kokku 20 tundi. Kuuautoga läbisid nad 27 km kiirusega kuni 13 km/h. See on kantud Guinnessi rekordite raamatusse kui suurim ratastel liikuva sõidukiga väljaspool Maad saavutatud kiirus. Koguti 94,7 kg kivimiproove. Sealhulgas toodi ära 11-kilone kamakas, mis on suurim Apollo astronautide poolt Maale toodud kivi. Apollo 16 jättis 34 päevaks Kuu orbiidile väikese tehiskaaslase, mis uuris peamiselt magnetvälju ja päikesetuult. Tehiskaaslane koosnes kesksest silindrist, mille küljes olid 3 poolteise meetri pikkust varrast. Tehiskaaslane visati kosmosesse vedrumehhanismi abil, mis andis tehiskaaslasele suhtelise kiiruse kosmoselaeva suhtes 1,2 m/s ja pöörlemiskiiruse 2 pööret sekundis. Tehiskaaslase orbitaalperiood oli 120 minutit. Ta lasti välja orbiidi suboptimaalse kaldega, orbiit tuli Kuule järjest lähemale ja pärast 425 tiiru kukkus ta Kuu peale. Maandumiskoht on teadmata, sest see on Kuu tagaküljel. Teel tagasi Maale käis Ken Mattingly avakosmoses. Apollo 16 logo on ringikujuline. Ringi ääristavad ülevalt 16 viisnurkset tähte ja altpoolt astronautide perekonnanimed. Ringis on kujutatud kuupind, millel asub kilp. Kilbi peal asub tiibu lehvitav valgepea-merikotkas nagu USA vapilgi. Kilbi ülaossa on sinisele taustale valgete tähtedega kirjutatud "Apollo 16", alumine osa koosneb 7 püsttriibust, mis on vaheldumisi punased ja valged. Üle kilbi ulatub kollane hark, mis pärineb NASA logolt (seal on see küll punast värvi). Logo kujundas NASA kunstnik Barbara Matelski. Välislingid[muuda | redigeeri lähteteksti] |Pildid, videod ja helifailid Commonsis: Apollo 16| - "Apollo 16 jäljed on Kuul alles ka nelikümmend aastat hiljem" Novaator, 25. aprill 2012


kuradi, kõva kurat, doggystyle, orgasm, mahlane, dogging, töötlemata, jizz, humping, kahmama, peenis, ratsutamine


text: Podkarpacie vojevoodkond on 1. järgu haldusüksus (vojevoodkond) Poolas. Haldusjaotus Vojevoodkond jaguneb neljaks maakonna õigustega linnaks: Krosno Przemyśl Rzeszów Tarnobrzeg ja 21 maakonnaks: Bieszczady maakond (keskus Ustrzyki Dolne) Brzozówi maakond Dębica maakond Jarosławi maakond Jasło maakond Kolbuszowa maakond Krosno maakond Łańcuti maakond Lesko maakond Leżajski maakond Lubaczówi maakond Mieleci maakond Nisko maakond Przemyśli maakond Przeworski maakond Ropczyce-Sędziszówi maakond Rzeszówi maakond Sanoki maakond Stalowa Wola maakond Strzyżówi maakond Tarnobrzegi maakond Vaata ka Galiitsia Viited Välislingid Vojevoodkonna valitsus Poola vojevoodkonnad